Diari Oficial de la Generalitat Valenciana


Sumari del DOGV 6812, del 06-07-2012 (2012/6623)

Notificació d'informació prèvia en relació amb l'inici del procediment de regularització o d'extinció de la Fundació Carolina Sanchis (Ontinyent, carrer Mayans I).
-------------------------------------------------------------------------------------------------------------------------------------------------------------------

### Dades del document

Número de DOGV
:   6812

Data del DOGV
:   06-07-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/6623


Organisme emissor
:   Conselleria de Justícia i Benestar Social

Tipus de document
:   Anunci

Notificació d'informació prèvia en relació amb l'inici del procediment de regularització o d'extinció de la Fundació Carolina Sanchis (Ontinyent, carrer Mayans I). [2012/6623]  
L'Acord de la Secretaria Autonòmica de Justícia de data 11 d'abril de 2012 ha disposat l'obertura d'un període d'informació prèvia en relació amb els punts que s'exposen a continuació.  
A la vista de les dades que es troben en el Registre de Fundacions de la Comunitat Valenciana, es desprén que la Fundació Carolina Sanchis no ha presentat comptes anuals des de la seua constitució. Així mateix, no hi ha constància del funcionament de la Fundació, ni del compliment dels fins fundacionals, a la qual cosa està obligada per les disposicions legals en la matèria: la Llei 8/1998, de 9 de desembre, de Fundacions de la Comunitat Valenciana, modificada per la Llei 9/2008, de 3 de juliol, i la Llei 50/2002, de 26 de desembre, de Fundacions.  
Tampoc consta cap sol·licitud ni documentació acreditativa que puguen justificar les circumstàncies ressenyades anteriorment, perquè es trobe la Fundació immersa en algun procediment de modificació estatutària, fusió o extinció.  
Estes omissions, que afecten el funcionament del Registre de Fundacions, fan procedent que eixe Patronat inicie els tràmits necessaris per a regularitzar la situació de l'entitat o, si pertoca, sol·licitar-ne l'extinció d'acord amb el que establix la normativa; i el Protectorat pot, si no n'hi ha, instar la resolució judicial d'extinció.  
  
Com que no s'ha pogut notificar personalment este acte administratiu, es publica en el Diari Oficial de la Comunitat Valenciana, així com en el tauler d'edictes de l'ajuntament en el seu últim domicili, de conformitat amb l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Es comunica que per a conéixer-lo íntegrament i que en quede constància, la persona interessada pot comparéixer, en el termini de 10 dies, comptador des de l'endemà de la publicació d'este anunci en el Diari Oficial de la Comunitat Valenciana o de l'exposició en el tauler d'edictes de l'ajuntament corresponent, en el Servici d'Entitats Jurídiques de la Conselleria de Justícia i Benestar Social, a la plaça de Sant Nicolau, número 2, de València.   
  
Així mateix, es concedix un termini de 15 dies, comptador a partir de l'endemà de la publicació o de la compareixença, si és el cas, perquè, d'acord amb l'article 84 de la Llei de Règim Jurídic de les Administracions Públiques i del Procediment Administratiu Comú, es puga al·legar i presentar els documents o les justificacions que s'estime convenient.  
  
  
Persona interessada: Antonio Colomer Ibáñez.  
Última adreça coneguda: carrer Maians, número 7. Ontinyent (46163).  
Acte: informació prèvia en relació amb l'inici del procediment de regularització registral o d'extinció de la Fundació.  
  
València, 28 de maig de 2012.- El secretari autonòmic de Justícia: Antonio Gastaldi Mateo.